**Gary James Cahill** (talaffuzi: *Gari Jeyms Keyxill*; 1985-yil 19-dekabrda Angliyada tugʻilgan) — ingliz futbolchisi, markaziy himoyachi sifatida oʻynagan.

Xalqaro faoliyati
-----------------

2004—2005-yillarda Gary Cahill 20 yoshgacha boʻlgan Angliya terma jamoasida uchta oʻyin oʻtkazgan. 2007-yil boshida Angliyaning yangi yoshlar murabbiyi Stuart Pearce Cahillni oʻz jamoasiga taklif qilgan. Gary Cahillning Stuart Pearce qoʻl ostidagi birinchi oʻyini 2007-yil 6-fevralda ispanlarga qarshi oʻtkazilgan. Gary Cahill bu uchrashuvni zaxirada oʻtkazgan, maydonga tushmagan. Uning yoshlar jamoasidagi debyuti 2007-yil 24-martda yangilangan „Wembley" stadionida boʻlib oʻtgan, u yerda ingliz jamoasi italiyaliklar bilan durang oʻynagan. Cahill oʻyinni boshlab bergan va butun oʻyin davomida maydonda boʻlib, markaziy himoyada Anton Ferdinand bilan birga oʻynagan. 2007-yilning may oyida Gary Cahill yoshlar oʻrtasidagi Yevropa chempionatida qatnashadigan futbolchilar tarkibiga kiritilgan. Chempionatdan oldin Gary Cahill Slovakiya yoshlar terma jamoasi bilan oʻrtoqlik oʻyinida qatnashgan va turnirning oʻzida u faqat bir marta Chexiya terma jamoasi bilan guruh bosqichida oʻynagan. Hammasi boʻlib Gary Cahill Angliya yoshlar terma jamoasi safida uchta oʻyin oʻtkazgan.

2010-yil 3-sentyabrda Gary Cahill nihoyat Angliya terma jamoasining asosiy tarkibida debyut qilgan. Bolgariya bilan 2012-yilgi Yevropa chempionati saralashida u jarohat olgan Michael Dawson oʻrniga maydonga tushgan. 2002-yil fevralida Michael Barrington Rickettsdan keyin „Bolton Wonderers" futbol klubining Angliya terma jamoasidagi vakiliga aylangan. 2011-yilning 29-martida Ganaga qarshi o‘rtoqlik o‘yinida Gary Cahill ilk bor inglizlar jamoasida asosiy tarkibda maydonga tushgan. 2011-yilning 2-sentyabrida Bolgariyaga qarshi javob o‘yinida u terma jamoadagi ilk golini urgan. 2012-yilning may oyida Angliya terma jamoasining yangi bosh murabbiyi etib tayinlangan Roy Hodgson Gary Cahillni 2012-yilgi Yevropa chempionati tarkibga kiritgan. Biroq 2-iyun kuni Belgiya terma jamoasi bilan oʻrtoqlik oʻyinida Gary Cahill darvozabon harles Joseph John Hart bilan toʻqnashuvda jagʻini shikastlagan. Ushbu jarohat tufayli u chempionatni oʻtkazib yuborishga majbur boʻlgan.

Statistikasi
------------

| Jamoa   | Mamlakat | Mavsum | Oʻyin | Gol |
| --- | --- | --- | --- | --- |
| Aston Villa F. C. | Angliya bayrogʻi Angliya | 2004—2008 | 31 | 1 |
| Burnley F. C. (ijara) | Angliya bayrogʻi Angliya | 2004—2005 | 32 | 1 |
| Sheffield United F. C. (ijara) | Angliya bayrogʻi Angliya | 2007 | 16 | 2 |
| Bolton Wanderers F. C. | Angliya bayrogʻi Angliya | 2008—2012 | 147 | 15 |
| Chelsea F. C. | Angliya bayrogʻi Angliya | 2012—2019 | 288 | 25 |
| Crystal Palace F. C. | Angliya bayrogʻi Angliya | 2019—2021 | 47 | 1 |
| A. F. C. Bournemouth | Angliya bayrogʻi Angliya | 2021—2022 | 22 | 0 |
| Umumiy faoliyatida | 583 | 45 |

Manbalar
--------



1. ↑  „Updated squads for 2017/18 Premier League confirmed".  Premier League (2-fevral 2018-yil). Qaraldi: 10-fevral 2018-yil.
2. ↑  *The PFA Footballers' Who's Who 2010–11*. Edinburgh: Mainstream Publishing, 2010 — 71 bet. ISBN 978-1-84596-601-0.
3. ↑  „Gary Cahill".  Chelsea F.C.. 29-avgust 2018-yilda asl nusxadan arxivlandi.
4. 1 2  „Gary Cahill" (en).  The Football Association. 10-oktabr 2014-yilda asl nusxadan arxivlandi. Qaraldi: 10-sentabr 2017-yil.
5. ↑  „England U21 2-2 Spain U21" (en).  BBC (6-fevral 2007-yil). 10-sentabr 2017-yilda asl nusxadan arxivlandi. Qaraldi: 10-sentabr 2017-yil.
6. ↑  „England U21s draw Wembley cracker" (en).  BBC (24-mart 2007-yil). 23-avgust 2007-yilda asl nusxadan arxivlandi. Qaraldi: 10-sentabr 2017-yil.
7. ↑  „Pearce names squad" (en).  The Football Association (30-may 2007-yil). 12-oktabr 2008-yilda asl nusxadan arxivlandi. Qaraldi: 10-sentabr 2017-yil.
8. ↑  „England and Spurs' Michael Dawson set for long lay-off" (en).  BBC (4-sentabr 2010-yil). Qaraldi: 10-sentabr 2017-yil.
9. ↑  *Nakrani, Sachin.* „England v Ghana: Winners and losers" (en).  The Guardian (29-mart 2011-yil). 11-sentabr 2017-yilda asl nusxadan arxivlandi. Qaraldi: 10-sentabr 2017-yil.
10. ↑  *Draper, Rob.* „Cahill's whirlwind: Gary puts country first after missing out on dream transfer" (en).  Daily Mail (3-sentabr 2011-yil). 4-mart 2016-yilda asl nusxadan arxivlandi. Qaraldi: 10-sentabr 2017-yil.
11. ↑  „England lose defender Cahill to broken jaw" (en).  UEFA (3-iyun 2012-yil). 20-sentabr 2017-yilda asl nusxadan arxivlandi. Qaraldi: 10-sentabr 2017-yil.